Diari Oficial de la Generalitat Valenciana


Sumari del DOGV 7326, del 28-07-2014 (2014/7093)

RESOLUCIÓ de 21 de juliol de 2014, del director de l'Agència Valenciana de Foment i Garantia Agrària, per la qual se sotmet a consulta la versió preliminar del Programa de Desenrotllament Rural de la Comunitat Valenciana 2014-2020, promogut per esta agència.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7326

Data del DOGV
:   28-07-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/7093


Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

RESOLUCIÓ de 21 de juliol de 2014, del director de l'Agència Valenciana de Foment i Garantia Agrària, per la qual se sotmet a consulta la versió preliminar del Programa de Desenrotllament Rural de la Comunitat Valenciana 2014-2020, promogut per esta agència. [2014/7093]  
La Directiva 2001/42/CE, del Parlament Europeu i del Consell, de 27 de juny de 2001, relativa a l'avaluació dels efectes de determinats plans i programes en el medi ambient, va ser traslladada a l'ordenament jurídic espanyol per mitjà de la Llei 9/2006, de 28 d'abril, sobre Avaluació dels Efectes de Determinats Plans i Programes en el Medi Ambient.  
  
A fi de complir amb la normativa, el 13 de març de 2014, l'Agència Valenciana de Foment i Garantia Agrària, en la condició d'òrgan promotor, va enviar a la Direcció General d'Avaluació Ambiental i Territorial, en qualitat d'òrgan ambiental, el document inicial per al procés d'avaluació ambiental estratègica del Programa de Desenrotllament Rural de la Comunitat Valenciana 2014-2020 (PDR-CV 2014-2020), que va ser sotmés a fase de consulta a les administracions públiques i a les entitats i al públic interessat, d'acord amb l'article 9.1 de la Llei 9/2006 citada.  
  
Per un acord de 29 de maig de 2014, la Comissió d'Avaluació Ambiental va emetre el document de referència del Programa de Desenrotllament Rural de la Comunitat Valenciana 2014-2020. Les seues consideracions havien d'arreplegar-se en l'informe de sostenibilitat ambiental i en la versió preliminar del Programa de Desenrotllament Rural.  
Acabat este tràmit, correspon posar a disposició de les entitats i del públic que s'hi interesse, i de les administracions públiques afectades, la versió preliminar del Programa de Desenrotllament Rural de la Comunitat Valenciana 2014-2020 (PDR-CV 2014-2020), amb l'informe de sostenibilitat ambiental, durant un termini mínim de 45 dies, perquè siga examinat i se'n formulen les observacions que es consideren oportunes, d'acord amb l'article 10 de la llei esmentada. Per tot això, resolc:  
  
  
Primer  
Sotmetre a consulta de les administracions públiques afectades, de les entitats i del públic interessat, i de l'òrgan ambiental, la versió preliminar del Programa de Desenrotllament Rural de la Comunitat Valenciana 2014-2020, que inclou l'informe de sostenibilitat ambiental, al qual es pot accedir en el portal web de la Conselleria de Presidència i Agricultura, Pesca, Alimentació i Aigua, en l'adreça electrònica: .  
  
Les observacions podran presentar-se en la seu de l'Agència Valenciana de Foment i Garantia Agrària (ciutat administrativa 9 d'Octubre, edifici B0, primera planta, carrer de Castán Tobeñas, 77, 46409 València) o per correu electrònic a l'adreça , en el termini que figura en l'apartat segon d'esta resolució.  
  
Segon  
Concedir un termini de 45 dies, des de l'endemà de la publicació d'este anunci en el Diari Oficial de la Comunitat Valenciana, a les administracions públiques afectades, a les entitats i al públic interessat, i a l'òrgan ambiental, perquè examinen la versió preliminar del Programa de Desenrotllament Rural de la Comunitat Valenciana 2014-2020 i l'informe de sostenibilitat ambiental per a la formulació de les observacions que consideren oportunes.  
  
Tercer  
Publicar esta resolució en el Diari Oficial de la Comunitat Valenciana.  
  
València, 21 de juliol de 2014.- El director de l'Agència Valenciana de Foment i Garantia Agrària: Alfredo González Prieto.